དགག་སྒྲུབ་རྩོམ་ཡིག་འབྲི་བའི་དགོས་ངེས་ཀྱི་ཆ་རྐྱེན་ཁག་ཅིག་གཤམ་དུ་བརྗོད་རྒྱུ་ཡིན།མཚན་ཉིད་ཡང་དག་པ་འཇོག་པ།བརྗོད་བྱའི་ཕྱོགས་ལ་གོ་རྟོགས་ཚད་ལྡན་ཡོད་པ།བརྡར་ཤ་གཅོད་པ༼ཚད་མ་རིག་པའི་ཆུ་ཚད་ཡོད་པ༽།རིགས་འདེད་གཏོང་བ།དུས་ཚོད་ངེས་ཅན།ཁ་གསལ་གོ་བདེ༼ཁས་ལེན་དགོས་མིན།བརྩི་འཇོག་དགོས་མིན།ངོ་རྒོལ་དགོས་མིན་༽།རབ་རིབ་ཙམ་མ་ཡིན་པ༼ཡིན་མིན་ཚིག་ཐག་ཆོད་པ༽།དགའ་སྡང་གི་ལྟ་བ་གསལ་བ༼རང་གི་ལྟ་ཕྱོགས་མངོན་གསལ་དོད་པོ་ཡིན་པ༽།ཡང་དག་པའི་ལྟ་བ་ཞིག་ཡོད་དགོས་པ།༼དཔྱད་འབྲས་གཙོ་བོ་དེ་སྔ་མའི་མཁས་པའི་དཔྱད་དོན་བསྐྱར་བ་མ་ཡིན་པ།༽སྒྲུབ་བྱེད་ཁུང་བཙན་ཞིག་ཡོད་དགོས་པ༼ཚད་མཐོའི་ཡིག་ཆ་དང་མྱོང་གྲུབ༽།སྒྲུབ་རིམ་ཚགས་དམ་པོ་ཞིག་དགོས་པ༼གོ་རིམ་ལྡོག་པ་དང་ཉོག་བཤད་བྱས་པ༽།གནད་ལ་ཁེལ་པོ་ཞིག་དགོས་པ།མདོར་བསྡུས་ཀྱི་རང་བཞིན་དང་ལྡན་པ་༼གནད་བསྡུས་དོན་གསལ་བ༽།གསོན་ཉམས་ཀྱི་རང་བཞིན་དང་ལྡན་པ།གོ་བསྐོན་བློ་འགུག་གི་ནུས་པ་དང་ལྡན་པ་དང་༼ཡིད་དབང་འགུག་པའི་ནུས་པ་དང་ལྡན་པ༽།དགག་ཡུལ་དང་འགོག་པ་པོའི་དགག་སྒྲུབ་བྱེད་སའི་གཞི་གཅིག་ཡིན་པ།དགག་ཡུལ་གང་ཟག་གི་འདོད་པ་ཆ་ཚང་རྟོགས་དགོས་པ།ཕྱོགས་སྔས་བརྗོད་པའི་སྒྲ་དོན་ནམ་ཐ་སྙད་བཀོལ་སྤྱོད་བྱས་པ་ལ་རྒྱུས་མངའ་ཡོད་པ༼སྒྲ་རིག་པ་བྱང་ཆུབ་པ༽།ཐ་ཤལ་ཚིག་རྩུབ་ཀྱི་རིགས་བཀོལ་ཏེ་བསྡིགས་པ་མ་ཡིན་པ།སྒྲུབ་ཕྱོགས་ཀྱི་རིགས་པའི་རྒྱབ་སྐྱོར་དུ་མཁོ་བའི་ཡིག་ཆ་མཐའ་དག་ལ་རྒྱུས་མངའ་ཡོད་པ།ཁུངས་བཙན་ཞིག་ཡིན་དགོས་པ།༼ཚན་རིག་དང་མི་ལྡན་པར༽སྔོན་གྱི་བཤད་ཡམ་རྙིང་པ་ཙམ་ལ་ལད་ཟློས་བྱེད་པ་མ་ཡིན་པ།ལྟ་གྲུབ་ཀྱི་ཕྱོགས་ཞེན་གྱིས་རིག་པ་ལ་ནག་གསུབ་བྱེད་པ་མ་ཡིན་པ་བཅས་ལ་ངེས་པར་དོ་སྣང་བྱེད་དགོས་པ་ཡིན།།